O‘zbekistonda yana 738ta yangi holat qayd etildi va jami holatlar soni rasman 24 mingdan oshdi

«Afsuski, shu yilning 31 iyul kuni mamlakatimizda 738 holatda kasallik qayd etilgan bo‘lib, shundan 111 nafari karantin markazidagi fuqarolar orasida, 627 nafari koronavirusga chalingan bemorlar bilan muloqotda bo‘lganligi sababli namuna olingan fuqarolar orasida aniqlangan», deyiladi xabarda.
Bugun respublikaning 9 hududida jami 738 kishiga virusdan zararlanish tashxisi qo‘yilgan.
Yangi holatlar (+738)
Koronavirusga chalingan bemorlar bilan muloqotda bo‘lganligi sababli namuna olingan fuqarolar orasida:
Tuzalganlar (+784)

31 iyul kuni respublikaning 8 hududida jami 784 nafar bemor tuzaldi va O‘zbekistonda shu vaqtgacha kasallikdan sog‘ayganlar soni 14 ming 464 nafarga yetdi.
O‘lim holatlari (+5)

Bugun Toshkent shahridagi tibbiyot muassasalarida ro‘y bergan 5 o‘lim holati tasdiqlandi. Shundan biri - 25 iyul kuni 62 yoshida vafot etgan IIV akademiyasining iste'fodagi polkovnigi Tangriberdiyev Sultonboydir.

Ayni paytda koronavirus infeksiyasidan davolanayotgan 9 404 nafar bemordan 594 nafari og‘ir, 197 nafari esa o‘ta og‘ir ahvolda.